7.7.2023.
LV
Eiropas Savienības Oficiālais Vēstnesis
L 174/39
Attiecībā uz katru gadu, kurā mērķrādītāji nav sasniegti, neizpildītie mērķrādītāji būtu jākompensē, koriģējot uz augšu nākamā gada dekarbonizācijas trajektorijas mērķrādītājus.
Ja iespējams, var apsvērt iespēju pierādīt mazākas vidējās emisijas salīdzinājumā ar līdzīgiem uzņēmumiem un izvairīties no konkrētiem izslēgšanas faktoriem, kas uzskaitīti Komisijas 2020. gada 17. jūlija Deleģētās regulas (ES) 2020/1818 9.–12. pantā.
Uzņēmumu akciju svēruma palielināšana uzņēmumiem, kas nosaka un publicē SEG emisiju samazināšanas mērķrādītājus Uzņēmumu kapitāla tirgus emisijām var piešķirt lielāku svērumu etalonā, kas seko ES klimata etaloniem, ja emitējošais uzņēmums var pierādīt, ka tas ir noteicis un publicējis SEG emisiju samazināšanas mērķrādītājus, ja ir izpildīti šādi nosacījumi: a) pamatā esošo vērtspapīru emitenti konsekventi un precīzi publicē savas 1., 2. un 3. pakāpes SEG emisijas; b) pamatā esošo vērtspapīru emitenti vismaz trīs gadus pēc kārtas ir samazinājuši savu SEG intensitāti vai attiecīgā gadījumā savas absolūtās SEG emisijas, tostarp 1., 2. un 3. pakāpes SEG emisijas, vidēji par vismaz 7 % gadā.
5.
ES taksonomija
Šī iedaļa attiecas uz Komisijas ieteikuma 6. punktu. 5.1.
Kādam nolūkam var izmantot ES taksonomiju Uzņēmumi var izmantot taksonomiju kā pārejas finansējuma rīku, lai plānotu savu saimniecisko darbību pāreju un iezīmētu nepieciešamās pārejas investīcijas.
Tādējādi to var izmantot ilgtspējīgu investīciju klasificēšanai, pašreizējā un plānotā klimatiskā vai vidiskā snieguma mērīšanai, mērķrādītāju noteikšanai un paziņošanai, tostarp pārejas plānos formulējot ar taksonomiju saistītus mērķrādītājus.